Die Uniondale-tolbos (Leucadendron rourkei) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap en Oos-Kaap waar dit voorkom in die Kammanassieberge, Kougaberge en oostelike Swartberg. Die plant word as seldsaam beskou. Die struik word 5 m hoog en blom van Desember tot Januarie. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na die grond na 'n brand, dit word moontlik deur die wind versprei. Die plant is eenslagtig en daar is afsonderlike plante met manlike- en vroulike blomme, wat deur die wind bestuif word. Die plant groei op suidelike hellings in skalie of klipperige grond op hoogtes van 1370 tot 1700 m. Die boom se nasionale nommer is 81.6. In Engels staan dit as die Uniondale conebush bekend. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ http://redlist.sanbi.org/species.php?species=794-114 http://biodiversityexplorer.info/plants/proteaceae/leucadendron_rourkei.htm https://www.proteaatlas.org.za/conebu.htm Wikimedia Commons het meer media in die kategorie Uniondale-tolbos.